Middelsstore (10-12 millimeter), slanke løpebiller. Oversiden er spredt kledt med oppstående hår. Hodet er sekskantet med små, rundet utstående fasettøyne, kjevene nesten så lange som resten av hodet. Antennene er omtrent halvparten så lange som kroppen. pronotum er rundet, litt bredere enn langt, med en kraftig midtfure. Dekkvingene er jevnbrede med markerte punktstriper. Hode, forkropp og bein kan være rødlige eller svarte, dekkvingene mørkbrune til svarte.